Καρέ – καρέ η ληστεία στο Χολαργό, η οποία αποδείχτηκε μοιραία για την Επαναστατική Αυτοάμυνα. Οι κάμερες ασφαλείας κατέγραψαν τα μέλη της οργάνωσης, οδηγώντας τις αντιτρομοκρατικές αρχές στο κατόπι της. Οι δράστες άφησαν, επίσης, έναν κάλυκα αλλά και DNA τους στο σημείο, όταν ο ένας πυροβόλησε και τραυμάτισε τον άλλον κατά λάθος.

Στο φως της δημοσιότητας ήρθαν την Παρασκευή (15.11.2019) δύο νέα βίντεο από τη ληστεία στο κατάστημα του ΟΠΑΠ στον Χολαργό, στις 21 Οκτωβρίου, όπου δράστες ήταν μέλη της τρομοκρατικής οργάνωσης Επαναστατική Αυτοάμυνα.

Το bloko.gr δημοσίευσε τα συγκεκριμένα ντοκουμέντα, όπου φαίνεται η δράση των διαρρηκτών από την κάμερα ασφαλείας του καταστήματος.

Μάλιστα, οι ληστές ακούγεται να είναι συντονισμένοι στη συχνότητα της αστυνομίας από το κέντρο επιχειρήσεων.

Δείτε τα δύο βίντεο εδώ:

Επαναστατική Αυτοάμυνα: Το τελευταίο “κόλπο”

Η ληστεία στο Χολαργό, το βράδυ της 21ης Οκτωβρίου και κυρίως ο κάλυκας με τα ίχνη αίματος πάνω του, ήταν που οδήγησε την Αντιτρομοκρατική στη μεγάλη επιχείρηση στην Αττική με στόχο την εξάρθρωση της οργάνωσης “Επαναστατική Αυτοάμυνα”.

Το καλάσνικοφ των δραστών εκπυρσοκροτεί και τραυματίζει στο γόνατο τον έναν εκ των ληστών, τον 46χρονο σε βάρος του οποίου έχει εκδοθεί ένταλμα σύλληψης.

Ο 41χρονος που έχει συλληφθεί και ο 46χρονος βγαίνουν από το πρακτορείο. Ο 41χρονος κρατά το καλάσνικοφ στο δεξί του χέρι και προπορεύεται.

Τότε ο 41χρονος προσπαθεί να δώσει το όπλο στον 46χρονο, αλλά τα χέρια τους χτυπάνε (!), το όπλο εκπυρσοκροτεί και τραυματίζει τον καταζητούμενο στο γόνατο!

Κουτσαίνοντας, ο δεύτερος ληστής ακολουθεί τον συνεργό του, επιβιβάζονται στη μηχανή τους και απομακρύνονται από το σημείο.

Η ληστεία στο Χολαργό και ο κάλυκας που άφησαν πίσω οι ληστές, οδήγησαν την Αντιτρομοκρατική έως τη γιάφκα της οργάνωσης, λίγα μέτρα μακριά.

Εκεί βρέθηκε το οπλοστάσιο της “Επαναστατικής Αυτοάμυνας”, το οποίο είχε πρόσφατα μεταφερθεί από την πρώτη γιάφκα, στην Κυψέλη.

Αυτόπτης μάρτυρας είχε περιγράψει τη στιγμή της ληστείας, το βράδυ της 21η Νοεμβρίου. Όπως δήλωσε, όλα έγιναν μέσα σε λίγα λεπτά, με τους δράστες να φτάνουν με μια μαύρη μηχανή, να βγάζουν από τον σάκο ένα καλάσνικοφ και να ληστεύουν το πρακτορείο.

Το όπλο που χρησιμοποίησαν ταυτοποιήθηκε ανάμεσα σε εκείνα που βρέθηκαν στη γιάφκα.

Δείτε τη μαρτυρία:

πηγή: bloko.gr